Prinsesse Märtha Louise i nytt magasin-intervju: – Jeg er glad det er Haakon som skal arve tronen og ikke meg
– Jeg var vel litt sånn ... i veien? Hva skal min rolle være? I hvilken grad skal jeg ha offisielle plikter? Skal jeg ta en utdannelse? Det sier prinsesse Märtha Louise i et intervju med magasinet Tara som kom ut denne uken. – Jeg hadde jo vokst opp med at det var Haakon som skulle ta over, som skulle bli kronprins. Det var veldig innarbeidet i meg. Det var aldri noe ønske fra min side at jeg skulle ta over. Jeg husker min bestefar, Kong Olav 5., sa at «man kan ikke ta en hest ut av racet når det allerede er startet». Heldigvis ble loven endret til at «for barn født etter 1990, der arver den førstefødte tronen». Ingen tilbakevirkende kraft. Og jeg er glad for at det ble ham, sier prinsesse Märtha Louise i intervjuet med Tara. Veien til drømmeprinsen: Her er Märthas menn Men hva skulle hun gjøre med livet sitt? Hun forteller at hun var veldig interessert i hester og ridning og ville gjerne utforske det, bli så god hun bare kunne. – Og fordi faren min er så innbitt seiler, skjønte han at det betydde mye for meg, og ga meg muligheten til å gjøre det fulltid. Men det var alltid med tanke på at jeg skulle komme tilbake til mine offisielle plikter senere. Jeg fikk tiden frem til jeg fylte 30 år. Da måtte jeg slutte og komme hjem, sier prinsessen. Fikk du med deg denne? Nå synes Märtha Louise at hest er best igjenPlanen videre var at hun skulle engasjere seg for FN og blant annet være «Goodwill-ambassadør» for flyktninger – og arbeide for UNICEF. – Personlig frihet frem til 30, altså. Så hjem og «fylle sin rolle», sier Märtha Louise . Hun legger ikke skjul på at samtidig var det viktig for henne å få en utdannelse og i intervjuet med Tara forteller prinsessen hvorfor hun valgte som hun gjorde. – Det var ikke sikkert at jeg skulle jobbe offisielt. Dette visste jeg ikke. Jeg valgte fysioterapi. Alle prinsesser jeg kjenner, har en utdannelse, men det er ofte innenfor psykologi, sosialantropologi, samfunnsvitenskap, ting som er nyttig i «jobben». For den kongelige «jobben» hadde hun. Selv om hun studerte eller var i jobb, måtte hun også ivareta sine offisielle plikter. For dette fikk hun en apanasje på 160.000 kroner i året. Märtha og Ari: – Opplevde at vi kanskje ikke kunne være sammenDet var alt hun tjente, alle inntektene hun hadde. Hun var kongelig og kunne ikke ta seg betalt, uansett hva hun gjorde. – Det kunne jeg ikke leve av, sier Märtha. Tanken på et mer «sivilt» liv, oppstod da hun fikk tilbud om å reise rundt og lese eventyr for barn, også for NRK. Hun begynte stille seg spørsmål om «hvorfor skal ikke jeg få penger for dette? Jeg gjør jo en jobb». – Derfor sa jeg fra meg apanasjen slik at jeg kunne jobbe, forteller hun i intervjuet. Les også: Derfor vil prinsesse Märtha beholde tittelen Hun ble lønnsmottaker og skattebetaler, som de fleste mennesker her i landet. Hun var ikke lenger Deres Kongelige Høyhet, men hun er fortsatt prinsesse og en del av kongefamilien. – Det å være kongelig er «meg» – jeg vet ikke om noe annet. Dette er familien jeg er født inn i. Men å fylle rollen, har vært krevende og utfordrende. Fra å tro at jeg måtte leve opp til den rollen jeg var tildelt, og som etterlot meg med en følelse av å aldri være bra nok eller flink nok. Til å forstå at jeg må fylle denne rollen med meg, og at det er bra nok. Nå er jeg meg i prinsesserollen og som privatperson, og det har vært veldig frigjørende. Jeg er komfortabel med alle deler av livet mitt, sier prinsesse Märtha Louise til Tara.
Prinsesse Märtha Louise forteller om oppveksten som datter av Norges konge og de utfordringene som hun har stått overfor på veien mot voksenlivet.